তিরমিযীতে আনাসের বর্ণনায় আছে, তখন বুরাকটি ঘামেতে ভিজে যায়। ইবনে ইসহাকের বর্ণনায় আছে, বুরাকটি তখন  কাঁপতে থাকে। পরিশেষে সে যমীনে ঠেকে যায়। অতঃপর রাসূলুল্লাহ (সা:) তাতে সওয়ার হন। নাসায়ীতে আনাসের বর্ণনায় আছে, ঐ বুরাকটিকে অন্য নবীদের জন্যও নিয়োজিত করা হতো। বিশিষ্ট তা-বিয়ী সায়ীদ ইবনুল মুসাইয়িব বলেন, এই বুরাকটি সেই জন্তু, যাতে চড়ে ইবরাহীম নবী (সিরিয়া থেকে মক্কায় তার পুত্র) ইসমায়ীলকে দেখতে আসেন। ঐ বুরাকটির দৃষ্টি যতদূর যেত ততদূরে তার পা পড়তো (ফাতহুল বারী)